Bilister over hele landet skal passe på fænomenet "sort is" på vejene, og der skal køres ekstremt forsigtigt, lyder meldingen fra Vejdirektoratet. "Sort is" er smeltet sne på vejene, som er frosset igen, og som så lægger sig som et usynligt istæppe på vejene. -Det er et farligt fænomen, fordi vejene ser fine og fremkommelige ud. Men de er meget glatte, og derfor skal man køre ekstra forsigtigt, siger vagtchef i Vejdirektoratet Morten Vedersø. /ritzau/

Opsummering:
Der er risiko for såkaldt "sort is", hvor vejen ser tør og fin ud, men er spejlglat, advarer vejdirektoratet.